cyanic-selkie/wikianc huggingface dataset:
Arikaran kieli
Äännerakenne
Affikaatta ja yhdistelmä  ovat kontrastoivia; čipátš  ('pihatatar'). Soinnillisilla konsonanteilla on soinnittomat allofonit ennen soinnittomia konsonantteja.
Kulkukoiran kellari
Shanghai
Kulkukoiran kanta-asiakkaisiin kuulunut kabareetaiteilija Aleksandr Vertinski asui Shanghaissa, Kiinassa vuosina 1935–1943, ja hän avasi siellä Keikarinkukka (Gardenia) -nimisen, pääasiassa paikalliselle pienelle venäläisyhteisölle suunnatun kabareen.
Wäinö Valkama
Valkaman vanhemmat olivat kansakoulunopettaja Johan August Wallenius ja Matilda Charlotta Forsgrén. Hän kävi kansakoulun, alkukouluseminaarin ja valmistui opettajaksi 1900 Sortavalan opettajaseminaarista. Hän oli kansakoulunopettajana Loviisassa 1900–1902, Iitissä ja myöhemmin Kuusankoskella 1902–1937. Valkama oli Kansallis-Osake-Pankin Kuusankosken konttorin johtajana 1919–1948 ja hän toimi myös maanviljelijänä vuodesta 1912. Valkama toimi lisäksi useiden kuorojen ja soittokuntien johtajana. Hän sai kunnallisneuvoksen arvonimen 1937.
Valkama oli kansanedustajana 1914–1917 ja 1917–1919 edustaen Uudenmaan läänin vaalipiiriä. Hän oli presidentin valitsijamiehenä vuoden 1931 presidentinvaalissa ja oli Iitin kunnanvaltuuston jäsenenä ja Kuusankosken kunnanvaltuuston varapuheenjohtajana.
Wäinö Valkama oli naimisissa vuodesta 1905 Annette Wichtersteinin kanssa.
Arikaran kieli
Äännerakenne
Kaikki vokaalit esiintyvät sekä lyhyinä että pitkinä.
Gabriel Hirvensalo
Gabriel Hirvensalo oli naimisissa vuodesta 1901 opettaja Hilma Elisabet Laurikaisen kanssa.
Greatest Hits Rediscovered
Greatest Hits Rediscovered on Tom Jonesin kokoelma-albumi vuodelta 2010.
Antti Kaura
Antti Konrad (A. K.) Kaura (13. kesäkuuta 1877 Jalasjärvi – 25. syyskuuta 1954 Kauhajoki) oli suomalainen maanviljelijä, talousneuvos ja Maalaisliiton kansanedustaja.
Mäyrälammi (Ruovesi)
Mäyrälammi on Pirkanmaalla Ruovedellä Pöllöperän kylän lähellä sijaitseva lampi, joka kuuluu Kokemäenjoen vesistöön.
Antti Kaura
Kauran vanhemmat olivat vuokraaja Antti Ponsijärvi ja Amanda Juhontytär. Hän kävi kansakoulun ja 1901 maamieskoulun. Kaura oli Keski-Suomen maanviljelysseuran neuvojana kahden vuoden ajan ja toimi sitten maanviljelijänä Kauhajoella 1909–1954. Hän oli Kauhajoen kunnallissairaalan taloudenhoitaja yhdeksän vuoden ajan, Kauhajoen siemenjyvästön hoitaja kahdeksan vuoden ajan ja Alapään osuuskassan kirjanpitäjä 1904–1914. Hän sai talousneuvoksen arvon 1937.
Mäyrälammi (Ruovesi)
Maantietoa
Lammen pinta-ala on 1,3 hehtaaria ja se on 150 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 450 metriä.
Hormonikorvaushoito
Hormonikorvaushoito on lääketieteellinen hoitokeino naisten vaihdevuosien aikana. Sen tavoitteena on lieventää epämukavia tai elämänlaatua heikentäviä oireita, jotka aiheutuvat elimistön estrogeeni- ja progesteronihormonien määrän pienenemisestä.
Miente
"Miente" on Enrique Iglesiaksen toiselta studioalbumilta Vivir julkaistu single. Sen on kirjoittanut ja tuottanut Rafael Pérez-Botija. Laulu menestyi hyvin, ollen Billboard Hot Latin Tracks -listan sijalla viisi ensimmäisellä listaviikollaan ja nousten sijalle yksi heti seuraavalla viikolla.
Antti Kaura
Kaura oli kansanedustajana 1930–1933 edustaen Vaasan läänin eteläistä vaalipiiriä. Hän oli presidentin valitsijamiehenä vuosien 1925, 1931, 1937, 1940 ja 1943 presidentinvaaleissa ja oli Kauhajoen kunnanvaltuuston jäsenenä. Kaura oli muun muassa Tuottajain Lihakeskuskunnan hallintoneuvoston, Suomi-yhtiön edustajiston ja Pellervo-seuran valtuuskunnan jäsenenä.
Mäyrälammi (Ruovesi)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Paloveden alueella (35.32), jonka Jäminginselän–Ruhalanselän alueeseen (35.322) se kuuluu. Lammen vedenpinnan korkeus on 103,7 metriä mpy.
Masaya Kimura
Masaya Kimura (s. 27. heinäkuuta 1986 Myōkō) on japanilainen uransa lopettanut hiihtäjä. Hän edustaa seuratasolla Gifu Hino Motors Ski Teamia.
Kari-Pekka Syväjärvi
Kari-Pekka Syväjärvi (s. 26. marraskuuta 1987, Kemijärvi) on suomalainen jalkapallomaalivahti, joka edustaa FC Santa Clausia.
Masaya Kimura
Kimura on kilpaillut maailmancupissa vuodesta 2006 lähtien. Hänen paras sijoituksensa on 14. tila La Clusazin viestistä 2010.
Kari-Pekka Syväjärvi
Syväjärvi siirtyi RoPSiin 6. elokuuta 2008 loppukauden mittaisella sopimuksella joukkueen ykkösmaalivahdin Kalle Rönkön loukattua peukalonsa. Hänen edellinen seuransa oli FC Lynx, jonka paidassa hän oli pelannut alkukaudella Kolmosta ja kaudella 2007 Kakkosta.
Masaya Kimura
Kimura voitti Aasian kisoissa 2011 hopeaa sekä parisprintistä että viestistä. Hän osallistui samana vuonna MM-kisoihin, joissa hän oli 30 kilometrillä 63. ja hiihti maansa kuudenneksi sijoittuneessa viestijoukkueessa.
Kari-Pekka Syväjärvi
Debyyttinsä liigassa Syväjärvi teki 17. elokuuta 2008 vierasottelussa MyPaa vastaan. Tulokaskaudellaan Kari-Pekka pelasi kolmessa Veikkausliiga-ottelussa sekä kahdessa Liigacupin ottelussa. Kauden jälkeen Syväjärven roolin avauskokoonpanossa odotettiin kasvavan Kalle Rönkön lähdettyä Rovaniemen Palloseurasta. Mutta korealaisen Jung Hyuk Kwonin tehtyä RoPSin kanssa pelaajasopimuksen keväällä 2009, Syväjärvi jäi edelleen joukkueessa kakkosmaalivahdiksi. Kaudeksi 2010 Syväjärvi siirtyi FC Santa Clausiin.
Hormonikorvaushoito
Naisen normaali kuukautiskierto päättyy vaihdevuosiin ja viimeisiä luonnollisia kuukautisia kutsutaan menopaussiksi. Vaihdevuosien aikana naisen estrogeenintuotanto heikkenee. Hormonikorvaushoito korvaa elimistön estrogeenia ja vähentää puutoksesta aiheutuvia terveyshaittoja.
Yleensä hormonikorvaushoidossa käytetään ns. luonnollisia estrogeenejä, joista Suomessa tavallisimmin käytetty on estradioli. Estrogeenin kanssa käytetään keltarauhashormonia, joka estää estrogeenin aiheuttamaa kohdun limakalvon liiallista paksunemista ja siitä mahdollisesti aiheutuvaa kohdun runko-osan syöpää. Mikäli kohtu on poistettu, ei keltarauhashormonia tarvita.
Suurimmalla osalla naisista kuumat aallot vähenevät jo viikon kuluessa hoidon aloittamisesta. Unihäiriöt vähenevät parin viikon kuluttua ja väsymys, sydämentykytys sekä mielialan vaihtelut alkavat vähentyä 13 viikon kuluttua hoidon aloittamisesta. Limakalvojen kuivuus, kutina ja aristus lievittyvät muutamassa viikossa, kun limakalvo vahvistuu ja sen vastustuskyky tulehduksille paranee. Myös ihon kimmoisuus paranee ja sen kuivuus vähenee. Lisäksi hormonikorvaushoito estää luun mineraalikatoa.
Hormonikorvaushoidon muodot
Estrogeenejä voidaan annostella tabletteina, geelinä tai laastareina, jolloin ne vaikuttavat kaikkialle elimistöön. Hormoneja voidaan annostella myös paikallisesti emätinvoiteina, -puikkoina tai – renkaina, jolloin vaikutuskin on vain paikallinen. Jos naisella on kohtu tallella, estrogeenihoitoon täytyy liittää keltarauhashormoni kohdun runko-osan syövän riskin torjumiseksi. Tätä kutsutaan yhdistelmähoidoksi. On olemassa sekä jaksoittaista että jatkuvaa yhdistelmähoitoa. Eri estrogeeniyhdistelmät ja annokset selittävät osittain ristiriitaisia tutkimustuloksia.
Keltarauhashormoni voi aiheuttaa vuotoja, rintojen arkuutta tai mielialamuutoksia. Näistä haitoista voidaan päästä eroon annostelemalla keltarauhashormonia paikallisesti. Pelkkää estrogeenia suositellaan vaihdevuosioireiden hoitoon naisille, joilta on poistettu kohtu.
Hormonikorvaushoitoa määrätään usein lyhytaikaiseksi (1–2 vuotta, yleensä alle 5 vuotta) helpotukseksi vaihdevuosioireisiin. Nuoremmat naiset, joilla on todettu ennenaikaista munasarjojen vajaatoimintaa tai joilta on munasarja poistettu, voivat käyttää hormonikorvaushoitoa useita vuosia, kunnes saavuttavat iän, jossa luonnollisen menopaussin odotetaan alkavan.
Jaksoittainen yhdistelmähoito Jatkuvasti käytettävässä jaksoittaisessa yhdistelmähoidossa estrogeenia ja keltarauhashormonia sisältäviä tabletteja otetaan 28 päivän jaksoissa. Tablettien hormonipitoisuudet vaihtelevat sen mukaan, onko kyseessä matala- tai korkeampiannoksinen valmiste. Molemmat lievittävät yhtä tehokkaasti vaihdevuosioireita sekä säännöllistävät epäsäännölliset kuukautiset. Jaksoittaisessa hoidossa kuukautisten kaltaiset vuodot tulevat keltarauhashormonijakson jälkeen.
Jatkuva yhdistelmähoito Useat vaihdevuosi-ikäiset naiset haluavat päästä eroon kuukautisista. Näille naisille jatkuva eli vuodoton yhdistelmähoito on ihanteellinen, sillä oireet lievittyvät ja kuukautiset jäävät pois yleensä puolen vuoden sisällä hoidon aloittamisesta. Jatkuvassa yhdistelmähoidossa päivittäin otettavat tabletit sisältävät kiinteät annokset sekä estrogeenia että keltarauhashormonia. Jatkuvaa yhdistelmähoitoa ei suositella vaihdevuosien alkuvaiheen oireisiin. Sitä kannattaa kokeilla aikaisintaan vuoden kuluttua kuukautisten loppumisesta tai jos hoito aloitetaan vasta vanhempana esimerkiksi osteoporoosin estoon.
Itse annosteltu estrogeenihoito Vaihdevuosioireiden häviämiseen tarvittava päivittäinen estrogeeniannos vaihtelee huomattavasti. Uusin kehitteillä oleva tapa hormonikorvaushoidon toteutukselle on itseannostelu. Tällöin vaihdevuosioireista kärsivät naiset annostelevat sopivat hoitoannokset sivelemällä estrogeenigeeliä iholle, kunnes oireet häviävät.
Itse annostelun ansiosta on mahdollista löytää kullekin naiselle pienin mahdollinen estrogeeniannos ja käyttää sitä vain oireiden mukaan. Tällöin vaihdevuosioireet helpottuvat ja estrogeenihoitoon liittyvät sivuvaikutukset jäävät mahdollisimman pieniksi.
Emättimeen annosteltava estrogeenihoito Kaikki naiset eivät tarvitse, halua tai voi käyttää koko elimistöön vaikuttavia hormonihoitoja. Tällöin paras vaihtoehto estrogeenin puutteen aiheuttamiin intiimivaivoihin on emättimeen annosteltava, vain paikallisesti vaikuttava estrogeenihoito. Se riittää poistamaan paikalliset oireet, mutta ei vaikuta muihin vaihdevuosioireisiin, kuten kuumiin aaltoihin.
Paikallisen estrogeenihoidon ei ole todettu lisäävän rintasyövän, sepelvaltimotaudin, aivohalvauksen tai keuhkoveritulpan riskiä. Tämän takia paikallista estrogeenihoitoa suositellaan erityisesti niille, joilla tavalliseen hormonikorvaushoitoon liittyy tavallista enemmän riskejä.
Tutkimus
Hormonikorvaushoidon vaikutuksista on tehty useita poikkileikkaus- ja joukkotutkimuksia, laajimmat niistä on suoritettu Yhdysvalloissa, Isossa-Britanniassa ja Kiinassa. Demograafisesti tarkasteltuna suurin osa tutkimustuloksista koskee amerikkalaisia, vaihdevuosi-ikäisiä naisia ja heidän sairastuvuuttaan ja suurin osa tutkituista naisista on yli 60-vuotiaita.
Valtaosa hormonikorvaushoitoa koskevista tutkimuksista on kuitenkin yli 10 vuotta vanhoja ja kohdistuu naisiin, jotka ovat jo ohittaneet menopaussin. Vuonna 2012 julkaistussa interventiotutkimuksessa tarkasteltiin hormonikorvaushoidon yhteyttä kuolleisuuteen, sydän- ja verisuonitapahtumiin sekä syöpiin. Tutkimukseen osallistuneet naiset olivat tutkimuksen alussa keskimäärin 50-vuotiaita. Heidät satunnaistettiin hormonikorvaushoito- (502 naista) ja kontrolliryhmään (504 naista). Tutkimusryhmän naiset nauttivat 11 vuoden ajan trifaasiestradiolia ja norethisterone asetaattia. Kuudentoista vuoden seuranta-ajan päättyessä hormonikorvausryhmässä olleilla naisilla oli ilmennyt lähes puolta vähemmän sydäninfarkteja ja sydämen vajaatoimintaa kuin kontrolliryhmässä olleilla. Myös kuolleisuus oli selvästi pienempää. Syövän, aivohalvausten ja laskimotukosten määrissä ei ollut eroja. Osa naisista keskeytti hoidon ennenaikaisesti. Tutkmuksen herkkyysanalyysit tehdiin niillä naisilla, jotka olivat saaneet korvaushoitoa vähintään viiden vuoden ajan.
Ullikkajärvi
Ullikkajärvi on Pirkanmaalla Ruovedellä Loposperän kylän lähellä sijaitseva järvi, joka kuuluu Kokemäenjoen vesistöön.
Hormonikorvaushoito
Hoidon historia
Hormonikorvaushoidon kliininen käyttö alkoi 1950-luvulla. Hoidossa annettu estrogeeni tuotettiin raskaana olevien tammojen virtsasta. Aina vuoteen 1975 asti estrogeeniä käytettiin ilman täydentävää progesteronia tai progestiinia. Tuolloin tohtori Harry Zielin tekemä tutkimus Kaiser Permanenten tutkimuslaitoksella osoitti, että ilman progesteronia potilaiden riski sairastua endometriumsyöpään kasvoi. Tämän jälkeen progestiini lisättiin niiden naisten hormonikorvaushoitoon, joilta ei ollut poistettu kohtua. Lisäyksen tavoitteena oli pienentää kohdun limakalvon liikakasvun (endometrial hyperpalasia) sekä syövän esiintyvyyttä. Tätä jatkettiin mm. Women’s Health Intiativen tutkimuksessa (WHI) vuonna 2002. Tosin WHI:n tutkimusryhmä, joka sai estrogeenin ja progesteronin yhdistelmähoitoa lopetettiin ennen aikojaan johtuen Data Monitoring Commiteen (DMC) havaitsemista terveydellisistä riskeistä. Myös vuonna 2004 DMC keskeytti WHI:n tutkimuksen, jossa hoidettiin estrogeenilla naisia, joiden kohtua on poistettu.
Ullikkajärvi
Maantietoa
Järven pinta-ala on 17,7 hehtaaria ja se on 950 metriä pitkä ja 400 metriä leveä. Järvellä ei ole kartan mukaan saaria. Sen rantaviivan pituus on 2,3 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Paloveden alueella (35.32), jonka Jäminginselän–Ruhalanselän alueeseen (35.322) se kuuluu. Järven vedenpinnan korkeus on 97,3 metriä mpy.
Jesús Arellano
José de Jesús Arellano Alcocer (s. 8. maaliskuuta 1973 Monterrey, Meksiko) on meksikolainen uransa lopettanut jalkapalloilija. Pelipaikaltaan hän oli keskikenttäpelaaja.
Arellano pelasi koko ammattilaisuransa Meksikon Primera Divisiónissa, jossa hän edusti kahta seuraa – Monterreytä ja Guadalajaraa. Arellanon pääsarjaura alkoi Monterreyssä kaudella 1993–1994 ja päättyi samassa seurassa kaudella 2010–2011. Hän voitti Monterreyssä Clausura-mestaruuden 2003 sekä Apertura-mestaruudet 2009 ja 2010. Yhteensä Arellano pelasi Meksikon pääsarjassa 436 ottelua, joissa hän teki 55 maalia.
Meksikon maajoukkueessa Arellano pelasi 70 ottelua ja teki seitsemän maalia vuosina 1996–2004 ja 2006. Hän oli mukana MM-kilpailuissa 1998, 2002 ja 2006, CONCACAF Gold Cupissa 2000 ja 2003, Copa Américassa 2001 ja 2004, Maanosaliittojen cupissa 1999 sekä olympialaisissa 1996. Näissä turnauksissa Arellano saavutti Maanosaliittojen cupin voiton 1999, Copa América -hopeaa 2001 sekä CONCACAF Gold Cupin voiton 2003.
It’s Not Unusual
It’s Not Unusual on Tom Jonesin studioalbumi vuodelta 1965.
Kappaleet
It's Not Unusual (Tom Jones album)
Lancia Thema (2011)
Vuoden 2011 Euro NCAP -kolaritestistä Thema sai tulokseksi täydet viisi tähteä.
Moottorivaihtoehtoina olivat Chryslerin 3,6-litrainen (286 hv) V6-bensiinimoottori ja Fiat-konsernin 3,0-litrainen (190/239 hv) V6-dieselmoottori. Bensiinimoottorin yhteydessä on kahdeksanportainen automaattivaihteisto, dieselmoottorissa puolestaan viisiportainen.
Risqué
Risqué on yhdysvaltalaisen Chic-yhtyeen kolmas studioalbumi ja se on ilmestynyt vuonna 1979. Albumi on myynyt platinaa.
Tuotanto
Levy-yhtiö on Atlantic Records ja tuottajina ovat toimineet yhtyeen johtohahmot Nile Rodgers ja Bernard Edwards yhtiöstä The CHIC Organization, Ltd., 110 East 59th St., New York, N.Y. 10022.
Kappale "A Warm Summer Night" on tyyliltään on lämmin, kaunis ja levollinen balladi. Sävellyksenä se ei ole soul-klassikoiden tasoinen, mutta julkaisuajankohtanaan se antoi omalta osaltaan uskoa sielukkaan musiikin säilymiseen turruttavan, teollisesti tuotetun diskomusiikin puristuksessa.
Kappaleen "A Warm Summer Night" sanoitus koostuu pelkästään kertosäkeestä, jota toistetaan yhdeksän kertaa. Sanat on painettu alkuperäisen LP-levyn suojakuoreen. Albumilla kappaleessa on ns. valelopetus, ja tätä seuraa sensuellin naisäänen toistama espanjankielinen kuiskaus "Te quiero papi" ennen kuin seuraava kappale, tanssittava "My Feet Keep Dancing" alkaa. Albumilla kappale seuraa avauskappaletta "Good Times". Kappaleesta vastaavat musiikkikustantajat ovat Warner Bros. Music / Chic Music Inc.
Kappaleet
Bernard Edwards ja Nile Rodgers ovat kirjoittaneet, sovittaneet ja johtaneet kaikki kappaleet. Musiikkikustantajat ovat Warner Bros. Music / Chic Music Inc. Laulujen sanat on painettu LP-levyn suojakuoreen.
Kokoonpano
Steppaajat kappaleella "My Feet Keep Dancing":
The Chic Strings:
Tuotantotiedot
Euroopan markkinoille tarkoitettuja LP-levyjä on valmistettu Englannissa. Jakelusta on huolehtinut WEA Records Ltd., joka on Warner Communicationsin yhtiö, ja jonka toimipaikan osoite Euroopassa on ollut 20 Broadwick Street, London W1. Levykannen valmistaja on Garrod and Lofthouse Ltd.
Singlet
Albumilta on julkaistu kolme singleä, joiden tiedot ovat pääartikkelista Chic.
Arvioita
Albumi on arvosteltu Soundi-lehdessä. Sen mukaan albumilta on julkaistu singlenä mukaansatempaava Good Times, joka on ollut listojen kärkipäässä ja tanssipaikkojen suosikkina. Kappaleen sanoituksessa on myös pientä kritiikkiä pelkkää hauskanpitoa kohtaan: "Don't be a drag – participate". Sama koskee toista tanssikappaletta "My Feet Keep Dancing", jonka mukaan "My mama said my brains are in my feet". Albumin parisuhdelauluissa "Can't Stand to Love You", "Will You Cry" ja "What About Me" moititaan myös miesten käytöstä kovinkin sanankääntein: "Little punk do if for me / Or I'll number your days". Arvioijan mukaan Chic kuului ajankohtansa parhaimpiin ja nimensä mukaisesti tyylikkäimpiin diskomusiikkia esittäviin yhtyeisiin. Sama päti myös Rodgersin ja Edwardsin toiseen samanaikaiseen projektiin, Sister Sledgeen. Chic piti yllä myös soul-musiikin parhaita perinteitä, kuten albumilla oleva balladi "A Warm Summer Night" osoittaa. Tuottajakaksikko oli myös kehittänyt oman tunnistettavan soundinsa ja tuotanto ja sovitukset ovat huolellista työtä. Albumin kakkospuolta arvioija pitää ykköspuolta heikompana, mutta sekin nousee tavanomaisuuden yläpuolelle.
Väärinkäsityksiä
Väärinkäsityksiä on Penny ja seitsemän tassua -kirjasarjan neljäs osa.
Pääsiäsloma on alkanut Pennylle epämieluisissa merkeissä, sillä hän kuulee Elviksen tapailevan toista tyttöä nimeltä Sofia. Penny muuttuu todella mustasukkaiseksi, lisäksi hän saa tietää Kolumbuksen, hänen isoveljensä, olevan mukana suunnittelemassa Elviksen kanssa jotakin, mutta pojat eivät kerro Pennylle mitään. Pennyn isäkään, Mathias, ei näytä kertovan Pennylle mitä on tekeillä. Penny raivostuu talon pojille.
Compassion International
Compassion International vuonna 1952 perustettu kristillinen kehitysyhteistyöjärjestö. Compassionin toiminta keskittyy kummilapsitoimintaan. Compassion toimii 25 maassa ja yhteistyössä yli 8000 kirkon kanssa. Compassion toimii erityisesti köyhyyden kierteen katkaisemisen eteen. Järjestön avun piirissä on yli 2 miljoonaa ihmistä.
Compassionin perustaja on yhdysvaltalainen Everett Swanson. Järjestö sai alkunsa Swansonin halusta auttaa 35 Korean sodan orpolasta.
Toiminta
Compassion International tekee työtä paikallisten kirkkojen kautta tarjotakseen kehitysohjelmia lapsille. Compassionin tavoitteena on nostaa lapsia ylös taloudellisesta, fyysisestä, sosiaalisesta ja hengellisestä köyhyydestä. Compassion International pyrkii kasvattamaan vastuullisia ja krisitittyjä aikuisia. Compassion International kertoo puhuvansa köyhien lasten puolesta, esimerkiksi tiedottamalla, motivoimalla ja antamalla työkaluja lasten puolustajina toimimiseen.
Danny Mwanga
Jean-Marie Daniel ”Danny” Mwanga (s. 17. heinäkuuta 1991 Kinshasa, Zaire) on kinshasankongolainen jalkapalloilija, pelipaikaltaan hyökkääjä. Hän edustaa Major League Soccerin Colorado Rapidsia. Mwanga oli ykkösvaraus vuoden 2010 MLS SuperDraft -varaustilaisuudessa.
Tausta
Mwangan isä, joka toimi Zairen presidentin Mobutu Sese Sekon neuvonantajana, katosi ja oletetaan kuolleen ensimmäisessä Kongon sodassa vuonna 1997. Sodan seurauksena myös hänen äitinsä joutui pakenemaan maasta ja jättämään Mwangan ja hänen sisaruksensa isovanhempiensa hoiviin. Vuonna 2006 Mwanga muutti Yhdysvaltain Oregoniin, jossa perhe palasi jälleen yhteen.
Ura
Mwanga herätti kiinnostusta muun muassa ranskalaisseuroissa Auxerre, Lille ja Strasbourg, mutta teki toisen yliopistokautensa jälkeen Generation Adidas -sopimuksen Major League Soccerin kanssa. Vuoden 2010 MLS SuperDraft -varaustilaisuudessa liigan tulokasjoukkue Philadelphia Unionin varasi hänet koko tilaisuuden ensimmäisenä. Ammattilaisdebyyttinsä Mwanga teki 25. maaliskuuta 2010 MLS-kauden avausottelussa Seattle Soundersiä vastaan. Mwanga aloitti kauden vaihtopelaajana, mutta touko–kesäkuussa maali kolmessa peräkkäisessä esiintymisessä nosti hänet avauskokoonpanon pelaajaksi. Koko kauden aikana hän teki seitsemän maalia, mikä oli tulokaspelaajista eniten. Mwanga oli ehdolla liigan vuoden tulokkaaksi, mutta palkinto meni lopulta D.C. Unitedin Andy Najarille.
Kesken kauden 2012 Mwanga siirtyi Portland Timbersiin ja kauden 2013 kynnyksellä edelleen Colorado Rapidsiin.
Martin Bucer
Martin Bucer tai Butzer oli saksalainen uskonpuhdistaja, joka pyrki yhdistämään luterilaisia ja reformoituja uskonpuhdistuksen haaroja.
Aethelred (Mercian kuningas)
pienoiskuva|Aethelred perustaa St John the Baptist's Church -kirkon. Lasimaalaus. Aethelred (k. 716 Bardney) oli Mercian kuningas 675–704. Hän oli monien kirkkojen hyväntekijä ja vetäytyi viimein myös itse luostariin.
Martin Bucer
Elämä
Bucer syntyi vuonna 1491 Schlettstadtissa Elsassissa. Vuonna 1506 hän liittyi dominikaaneihin, ja hänet lähetettiin opiskelemaan Heidelbergiin. Siellä hän tutustui Erasmuksen ja Lutherin kirjoituksiin. Bucer hylkäsi katolisen kirkon, alkoi kannattaa uskonpuhdistuksen oppeja ja meni naimisiin nunnan kanssa.
Aethelred (Mercian kuningas)
Aethelred seurasi valtaistuimella veljeään Wulfherea vuonna 675 ja käytti suurimman osan kaudestaan sotimiseen. Vuonna 676 hän ryösti Kentiä ja valloitti Rochesterin. Vuonna 679 Aethelred voitti Northumbrian joukot Trent-joen rantatörmällä ja valloitti sen jälkeen Lindseyn maakunnan. Taistelussa kuoli Northumbrian kuninkaan Ecgfrithin veli Aelfwine. Canterburyn arkkipiispa Teodoros Tarsoslaisen neuvosta Aethelred maksoi prinssin surmasta verirahan (wergild) ja näin vältettiin pitempiaikaiset vihollisuudet. Aethelred vetäytyi luostariin vuonna 704 ja valitsi seuraajakseen veljenpoikansa Coenredin. Loppuvuotensa Aethelred vietti Bardneyn luostarin apottina.
Martin Bucer
Elämä
Vuonna 1522 Bucer toimi pastorina Landstuhlissa Pfalzin alueella, ja matkusteli siellä saarnaamassa uskonpuhdistusta. Hänen ekskommunikoitiin katolisesta kirkosta vuonna 1523, jolloin Bucer siirtyi Strassburgiin. Englannin kuningas Henrik VIII kysyi Bucerilta neuvoja erotessaan Katariina Aragonialaisesta.
Ehtoollisen sakramentin kysymyksessä Bucerin mielipiteet olivat lähellä Ulrich Zwinglin oppia ehtoollisen vertauskuvallisuudesta, mutta hän halusi ylläpitää varhaisen protestanttisen liikkeen yhtenäisyyttä luterilaisten kanssa, etenkin Zwinglin kuoleman jälkeen, ja pyrki muotoilemaan Etelä-Saksan ja Sveitsin luterilaisia ​​ja reformoituja yhdistävän uskontunnustuksen. Buceria syytettiin tästä syystä opillisesta epäselvyydestä.
Koukkulammi (Ruovesi, Harakkala)
Koukkulammi on Pirkanmaalla Ruovedellä Harakkalan kylän lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 5,4 hehtaaria ja se on 550 metriä pitkä ja 300 metriä leveä. Lammella ei ole kartan mukaan saaria. Sen rantaviivan pituus on 1,6 kilometriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Paloveden alueella (35.32), jonka Jäminginselän–Ruhalanselän alueeseen (35.322) se kuuluu. Lammen vedenpinnan korkeus on 108,8 metriä mpy.
Nahkurinlammi
Nahkurinlammi on Pirkanmaalla Ruovedellä Harakkalan kylän lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 0,9 hehtaaria ja se on 150 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 400 metriä.
Utukkalammi
Utukkalammi on Pirkanmaalla Ruovedellä Harakkalan kylän lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 1,0 hehtaaria ja se on 250 metriä pitkä ja 50 metriä leveä. Lammella ei ole kartan mukaan saaria. Sen rantaviivan pituus on 500 metriä.
Jaasin kieli
Jaasin kieli oli jaasien puhuma iranilainen kieli. Kieli oli samanlainen kuin alaanin ja nykyisen osseetin kieli. Kieli säilyi osittain 1500−luvulle saakka, mutta katosi sittemmin jaasien sulautuessa unkarilaisiin.
Kirjalliset lähteet
Yksi tärkeimmistä jaasien kielestä jäljelle jääneistä kirjallisista lähteistä on unkarilaisten viranomaisten aikanaan tekemä 40 sanan lista, jota he olivat käyttäneet apuna Jászfalun kylän iasien kanssa keskustelemisessa. Lista sisältää esimerkiksi eläinten, ruokien ja viljatuotteiden jaasinkielisiä nimiä. Lista alkaa jaasinkielisellä tervehdyksellä daban horz nachechsa ("hyvää päivää herra") ja jatkuu nimityksillä khefev (leipä), fit (liha), fana (viini), dan (vesi), bah (hevonen), fus (lammas), dicega' (lehmä) ja niin edelleen.
Toinen tärkeä lähde on vuonna 1323 tehty iasien anomus oikeuksistaan, jossa on lueteltu useiden iasien edustajien nimet. Nimistä voidaan johtaa yhtäläisyyksiä iranilaisiin kieliin ja osseetin kieleen. Listassa käytetään esimerkiksi termiä Furduh, jota vastaa osseetin furt. Termi merkitsee nimen yhteydessä jonkun poikaa. Listassa mainittuja nimiä ovat esimerkiksi Chatharch, Byk ja Karachin. Iranilaistaustaisten nimien lisäksi joillakin oli myös selvästi turkkilaistaustaisia nimiä, jotka oli ehkä lainattu kumaanista.
Charles Hough
Charles Gordon ”Champ” Hough jr. (3. toukokuuta 1934 San Diego, Kalifornia – 27. maaliskuuta 2023) oli yhdysvaltalainen kenttäratsastaja ja olympiamitalisti.
John Wofford
John Edwin Brown Wofford (11. huhtikuuta 1931 Washington (DC) – 22. elokuuta 2021 Toms River, New Jersey) oli yhdysvaltalainen kenttäratsastaja ja olympiamitalisti.
Wofford voitti kenttäratsastuksessa joukkuekilpailun olympiapronssia Helsingissä 1952. Yksilökilpailussa hän sijoittui 31:seksi. Hänen veljensä James C. Wofford oli myös ratsastuksen olympiamitalisti. Wofford kuoli New Jerseyn Toms Riverissä 90-vuotiaana 22. elokuuta 2022.
Pekka Ikonen
Pietari (Pekka) Ikonen (18. heinäkuuta 1877 Jääski – 13. syyskuuta 1956 Helsinki) oli suomalainen maanviljelijä, kunnallisneuvos ja Suomalaisen puolueen kansanedustaja.
Ikosen vanhemmat olivat maanviljelijä Erik Ikonen ja Maria Ora. Hän kävi kansakoulun ja kansanopiston. Ikonen oli puutavaraliikkeen harjoittajana ja maanviljelijänä Jääskessä vuoteen 1944 saakka. Hän oli Jääsken säästöpankin johtajana 17 vuoden ajan ja Jääsken paloapuyhdistyksen johtajana 15 vuoden ajan. Ikonen oli myös Jääsken seurakunnan rahastonhoitajana ja kirkon isännöitsijänä. Sotavuosien jälkeen hän oli puutarhatilan hoitajana Kalvolassa 1947–1956. Ikonen sai kunnallisneuvoksen arvonimen 1937.
Ikonen oli kansanedustajana 1914–1917 edustaen Viipurin läänin itäistä vaalipiiriä. Hän oli Jääsken kunnanvaltuuston puheenjohtajana ja kunnallislautakunnan esimiehenä.
Pekka Ikonen oli naimisissa vuodesta 1901 Hilma Maria Nupposen kanssa.
Hauk-Kierinka
Hauk-Kierinka tai myös Hauk-Kierinen on Pirkanmaalla Ruovedellä Pihlajalahden kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 23 hehtaaria ja se on 1,8 kilometriä pitkä ja 350 metriä leveä. Järvellä on kartan mukaan 5 saarta. Sen rantaviivan pituus on 5,2 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Paloveden alueella (35.32), jonka Nenos-Kieringan valuma-alueeseen (35.323) se kuuluu. Järven vedenpinnan korkeus on 129,1 metriä mpy.
Along Came Jones
Along Came Jones on Tom Jonesin ensimmäinen studioalbumi vuodelta 1965.
Neuvostoliitto olympialaisissa
Neuvostoliitto osallistui kesäolympialaisiin ensimmäisen kerran Helsingissä 1952 ja talviolympialaisiin Cortina d’Ampezzossa 1956. Ainoat Neuvostoliiton isännöimät olympialaiset pidettiin Moskovassa 1980. Neuvostoliitto ei osallistunut vuoden 1984 Los Angelesin kisoihin.
Eufrasiuksen basilika
Eufrasiuksen basilika  on roomalais-katolinen basilika Porečissa Kroatiassa. Poikkeuksellisen eheänä säilynyt rakennuskokonaisuus on esimerkki Bysantin valtakunnan varhaiskristillisestä arkkitehtuurista Välimeren alueella. Eufrasiuksen basilikan uskonnollisten rakennusten kokonaisuus liitettiin Unescon maailmanperintöluetteloon vuonna 1997.
Historia ja nykypäivä
vasen|pienoiskuva|Eufrasiuksen basilikan sisäänkäynti.
Rakennusten historia
Ensimmäiset kirkot nykyisen Porečin alueelle rakennettiin 300–500 -luvuilla, kun kaupunki oli nimeltään Parentium roomalaisessa Istrian provinssissa. Eufrasiuksen basilikan varhaisin osa on ajoitettu vuoteen 313.
Nykyinen kirkkorakennus rakennettiin 500-luvulla piispa Eufrasiuksen toimeksiannosta. Samassa yhteydessä kirkon ympärille rakennettiin ryhmä muita rakennuksia: atrium-rakennus, kastekappeli, suuri piispan palatsi ja pieni muistokappeli. Rakennukset koristeltiin Bysantin kultakaudelle tyypillisesti mosaiikeilla, alabasterilla, marmorilla, helmiäisellä ja stukkolla. Myöhemmin rakennuskokonaisuuteen lisättiin Kanonika-rakennus 1257, pieni sakasti 1400-luvulla, kellotorni 1500-luvulla ja kaksi pienempää kappelia 1600- ja 1800-luvuilla.
1700-luvulla rakennusryhmä oli huonossa kunnossa ja silloisen piispa Negrin toimeksiannosta kirkkorakennus restauroitiin. Vuonna 1866 romahdusvaarassa oleva atrium rakennettiin suurelta osin uudestaan. 1900-luvulla rakennuskokonaisuutta restauroitiin vuosina 1929–1939. Rakennusten tuorein laajamittainen restaurointi aloitettiin vuosina 1994–1996 ja rakennuksia on restauroitu vähitellen siitä lähtien.
Arkkitehtuuri
Basilika on nykyisin kiinteä osa Porečin historiallista keskustaa. Rakennuskokonaisuuteen kuuluvat kirkkorakennus, muistokappeli, narteksh-eteishalli, atrium-rakennus, kahdeksankulmion muotoinen kastekappeli ja piispan palatsi. Euphrasiuksen basilika tunnetaan erityisesti rikkaista ja suurelta osin yhtenäisinä säilyneistä mosaiikeistaan.
Katedraalin sisäänkäynti johtaa vanhan tien päälle rakennetun atrium-rakennuksen ja varhaiskristillisille kirkkorakennuksille tyypillisesti narteksh-eteishalli n lävitse. Kirkkorakennuksessa on kolme käytävää. Suurta pääkäytävää reunustavat yhdeksän marmoripylvään rivistöjen erottamat sivukäytävät. Kirkkokäytävien seinillä ei ole koristemaalauksia, mutta kirkon apsis on koristeltu mosaiikeilla. Apsista reunustavat marmorista veistetyt penkit.
Kahdeksankulmainen puukattoinen kastekappeli on alun perin rakennettu ennen Euphrasiusta. Piispan palatsirakennus on vain osittain alkuperäisessä kunnossa. Kirkkorakennuksen pohjoispuolella sijaitseva yksikerroksinen rakennus on yhdistetty kirkkorakennukseen kapealla käytävällä. Rakennuksessa piispa otti vastaan sekä kirkollisia että maallisia vieraita.
Marco Antonio Barrera
Marco Antonio Barrera Tapia (s. 17. tammikuuta 1974 México) on meksikolainen ammattilaisnyrkkeilijä. Hän on urallaan pitänyt eri ammattilaisliittojen maailmanmestaruutta hallussaan neljä kertaa kolmessa eri painoluokassa.
Ura
Varakkaasta perheestä lähtöisin oleva Barrera voitti amatöörinä viidesti Meksikon mestaruuden. Kaikkiaan hän saavutti amatööriurallaan 56 voittoa ja kärsi neljä tappiota.
Ammattilaiseksi Barrera ryhtyi jo 15 vuoden iässä, ja ensimmäisessä ottelussaan paidattomana 22. marraskuuta 1988 hän tyrmäsi kärpässarjan ottelussa vastustajansa David Felixin kahdessa erässä. Lähes yksinomaan Méxicossa otellut Barrera voitti 16 ensimmäisestä ammattilaisottelustaan 13 ennen täyttä aikaa. 1. huhtikuuta 1992 hän pääsi ottelemaan Josefino Suarezia vastaan avoimena olleesta Meksikon ylemmän kärpässarjan mestaruudesta ja vei täydet 12 erää kestäneen ottelun nimiinsä kaikin tuomariäänin. Seuraavassa ottelussaan hän tiputti Jose Felix Montielin vajaassa kahdessa erässä. Titteliään hän puolusti kaikkiaan viidesti, kerran jopa maansa rajojen ulkopuolella. Vuoden 1993 aikana Barrera saavutti kuusi voittoa kuudesta ottelusta, joista kolme tuli ennen täyttä aikaa. Elokuussa hän voitti Eduardo Ramirezin täydet erät kestäneessä ottelussa NABF:n ylemmän kärpässarjan mestaruudesta.
Maailmanmestaruus
Vuonna 1994 20-vuotias Barrera aloitti lakitieteen opinnot kotimaassaan, mutta jatkoi menestyksekkäästi myös nyrkkeilyä. Huhtikuussa hän kohtasi Carlos Gabriel Salazarin ottelussa, jonka voittajasta tulisi WBC-liiton ylemmän kärpässarjan virallinen MM-haastaja, mutta Barrera ei kyennyt tiputtamaan painoaan riittävästi, ja vaikka voittikin kamppailun, meni haastajan paikka Salazarille. Barrera sai tarpeekseen ylemmästä kärpässarjasta ja siirtyi saman tien ylempään kääpiösarjaan, missä hän kykeni paremmin hyödyntämään voimiaan. Voitettuaan joulukuussa entisen maailmanmestarin Eddie Cookin kahdeksassa erässä Barrera avasi itselleen tien MM-otteluun.
31. maaliskuuta 1995 Anaheimissa käydyssä ottelussa Barreraa oli vastassa puertoricolainen Daniel Jiménez ja panoksena WBO-liiton ylemmän kääpiösarjan maailmanmestaruus. Ottelu kesti täydet erät, mutta Barrera oli selkeä voittaja kaikissa tuomarien pistekorteissa. Vuoden loppuun mennessä Barrera puolusti titteliään peräti neljä kertaa. Hän voitti Frankie Toledon, Maui Diazin, Agapito Sanchezin ja Eddie Croftin, joista vain Sanchezia vastaan käyty ottelu kesti täydet erät. Menestyksestään huolimatta Barrera ei ollut täysin vakuuttanut kaikkia asiantuntijoita ja monet epäilivät kuinka hän pärjäisi todellisia huippuiskijöitä vastaan. Barreran seuraavasta mestaruudenpuolustuksessa helmikuussa 1996 entistä maailmanmestaria Kennedy McKinneytä vastaan tuli aiempia tasaisempi, kun Barrera joutui ensimmäistä kertaa urallaan käymään kanveesissa. Hän kuitenkin nousi ylös ja sai lopetettua kamppailun viimeisessä erässä ennen täyttä aikaa teknisellä tyrmäyksellä McKinneyn käytyä ottelun aikana lattiassa kaikkiaan viidesti. Seuraavissa kolmessa ottelussaan Barrera palasi totuttuun ylivoimaansa puolustettuaan titteliään kolmesti tyrmäysvoitoilla Jesse Benavidesia, Orlando Fernandezia ja Jesse Maganaa vastaan.
1996 marraskuussa käydyssä puolustusottelussa entistä maailmanmestaria Junior Jonesia vastaan Barrera kärsi ammattilaisuransa ensimmäisen tappion. Ottelun edettyä viidenteen erään pisteissä tappiolla ollut Jones sai kovan oikean käden iskun perille Barreran leukoihin ja tiputti tämän lattiaan. Barrera kykeni vielä nousemaan ylös, mutta oli menettänyt voimiaan ja lopulta hävisi ottelun hylkäyksellä hänen kulmamiestensä rynnättyä kehään. Barrera tahtoi uusintaa, joka toteutuikin viisi kuukautta myöhemmin. Huhtikuussa 1997 Las Vegasin Hilton-hotellissa käyty tasainen kohtaaminen kesti täydet erät ja viimeisen erän päätyttyä Barrera oli taustavoimineen varma voitosta ja mestaruuden takaisin saamisesta. Kaikkien tuomarien korteissa pisteet olivat kuitenkin Jonesin hyväksi. Pettynyt Barrera vetäytyi nyrkkeilyn parista lähes vuoden ajaksi.
Paluu kehiin
Barrera palasi kehään helmikuussa 1998 Angel Rosariota vastaan. Monet epäilivät kykenisikö hän enää palaamaan entiselle tasolleen, mutta Barrera näytti epäilijöille ja pysäytti vastustajansa viidessä erässä. Tätä seurasi kaksi tyrmäysvoittoa, kunnes lokakuussa Barrera pääsi iskemään Richie Wentonia vastaan avoimena olleesta WBO:n ylemmän kääpiösarjan maailmanmestaruudesta. Barrera ei antanut Wentonille mitään mahdollisuuksia eikä ottelu edennyt neljää erää pitemmälle.
Barrera puolusti vyötään ensimmäisen erän tyrmäyksellä Paul Lloydia vastaan ja pistevoitolla Pastor Humberto Maurinista, kunnes helmikuussa 2000 vastaan asettui hänen voittamaton maanmiehensä Érik Morales, joka piti hallussaan WBC-liiton maailmanmestaruutta. Barrera lähti otteluun altavastaajana, mutta kamppailu säilyi tasaisena täydet 12 erää. Lopulta Morales kuitenkin julistettiin voittajaksi hajaäänituomiolla. Tappiostaan huolimatta Barrera oli kuitenkin osoittanut epäilijöilleen olevansa yhä vakavasti otettava nimi nyrkkeilykehissä. The Ring -lehti valitsi Moralesia vastaan käydyn kohtaamisen vuoden otteluksi.
Barrera sai sittemmin WBO:lta mestaruusvyönsä takaisin Morales-ottelun epämääräisen tuomaroinnin takia, ja hänen uransa lähti uuteen nousukiitoon. Hän puolusti mestaruuttaan Luiz Freitasia vastaan ensimmäisen erän tyrmäyksellä, pistevoitolla Jose Luis Valbuenasta ja kuudennen erän teknisellä tyrmäyksellä entisestä maailmanmestarista Jesús Saludista.
Nousu höyhensarjaan
Vuonna 2001 Barrera päätti siirtyä jälleen painoluokissa ylöspäin, höyhensarjaan. Huhtikuussa hän kohtasi Las Vegasissa pienen IBO-liiton mestaruusottelussa kovana tyrmääjänä tunnetun painoluokkansa kovimpiin kuuluneen Naseem Hamedin. Ylimielisellä asenteella otteluun lähtenyt Hamed oli voimaton Barreran edessä. Vaikka ottelu kestikin täydet 12 erää, ei voittajasta ollut epäselvyyttä tuomarien pistekorteissa kuten ei yleisönkään joukossa.
Voitettuaan syyskuussa kuudennen erän teknisellä tyrmäyksellä maanmiehensä Enrique Sanchezin oli Barreran seuraava määränpää uusintakohtaaminen niin ikään höyhensarjaan siirtyneen Erik Moralesin kanssa. 22. kesäkuuta 2002 käydyssä ottelussa oli panoksena WBC-liiton maailmanmestaruus. Ottelusta muodostui taktisempi ja tarkkailevampi kuin miesten edellisestä kohtaamisesta, ja se kesti täydet erät. Lopulta Barrera oli voittaja kaikkien tuomareiden korteissa. Keskinäisten voittojen ollessa tasan odotukset alkoivat latautua jo kohti trilogian kolmatta ja ratkaisevaa osaa. Vaikka Barrera olikin vienyt mestaruuden Moralesilta, hän kieltäytyi vastaanottamasta vyötä. Hän ajatteli ettei tarvinnut virallisten järjestöjen titteleitä todistaakseen olevansa mestari.
The Ring -lehti julisti Barreran Morales-voiton myötä omissa listoissaan painoluokan maailmanmestariksi, ja tätä mestaruuttaan Barrera puolusti entisiä maailmanmestareita Johnny Tapiaa ja Kevin Kelleytä vastaan, mikä vain vahvisti hänen mainettaan maailman parhaana höyhensarjan iskijänä. Seuraavassa ottelussaan marraskuussa 2003 Barrera koki kuitenkin yllättävän takaiskun kärsittyään tappion vielä kovemmalla huminalla painoluokissa ylöspäin voitokasta nousua tehneelle filippiiniläiselle Manny Pacquiaolle. Barrera palasi kehään seuraavan vuoden kesäkuussa ja voitti kymmenennen erän teknisellä tyrmäyksellä vasenkätisen entisen maailmanmestarin Paulie Ayalan.
Maailmanmestaruus ylemmässä höyhensarjassa
Barreran seuraava ottelu oli odotettu kolmas kohtaaminen Érik Moralesin kanssa WBC-liiton ylemmän höyhensarjan maailmanmestaruusottelussa Las Vegasin MGM Grand Casinolla. Täydet erät kestänyt hyvin tasainen välienselvittely päättyi Barreran voittoon tuomarien enemmistöpäätöksellä. Ensimmäisen kerran Barrera puolusti uutta titteliään pakollista haastajaa Mzoke Fanaa vastaan ottelun kestettyä vain kaksi erää. Syyskuussa hän kaappasi nimiinsä myös IBF-liiton tittelin voitettuaan pisteillä Robbie Pedenin. Barrera puolusti WBC-mestaruuttaan kahdesti Rocky Juárezia vastaan. Molemmat ottelut kestivät täyden ajan, mutta päättyivät Barreran voittoon. Maaliskuussa 2007 Barrera kuitenkin menetti tittelinsä maanmiehelleen Juan Manuel Márquezille kaikin tuomariäänin.
Vuonna 2008 Barrera kukisti kaksi tuntematonta nyrkkeilijää.
Transmies
Yleisyys
Syntymässä naisiksi määritellyistä ihmisistä kertoi identifoituvansa miehiksi vuonna 2014 tehdyssä hollantilaistutkimuksessa 0,8 % ja vuonna 2015 tehdyssä belgialaistutkimuksessa 0,6 % vastaajista. Suomesta ei ole arvioita, mutta vuosina 2010–2021 aikana sukupuolensa on naisesta mieheksi vahvistanut 923 henkilöä.
Yhteys lapsuudenaikaiseen käyttäytymiseen
Jotkut aikuiset transmiehet kertovat olleensa lapsena poikatyttöjä eli käyttäytyneensä poikamaisena pidetyllä tavalla. Kaikista poikatytöistä suurin osa ei kuitenkaan kasva transmiehiksi. Erään 2000-luvulla suoritetun amerikkalaisen kyselytutkimuksen mukaan transmiehistä 80 prosenttia halusi lapsena käyttää poikien alusvaatteita ja 90 prosenttia poikien kenkiä, kun naiseksi identifioituvista poikatytöistä selvästi alle puolet halusi samaa.
Maaret Kallio
Maaret Kallio (s. 1977) on suomalainen psykoterapeutti, tietokirjailija ja työnohjaaja. Hän on peruskoulutukseltaan sosionomi (amk) ja lisäksi hänellä on kognitiivis-analyyttisen psykoterapeutin (YET) ja pohjoismaisen kliinisen seksologian yhdistyksen (NACS) seksuaaliterapeutin pätevyys. Vuosina 2006–2015 Kallio toimi erityisasiantuntijana Väestöliitossa. Hän siirtyi Väestöliitosta yksityisyrityksen palvelukseen elokuussa 2015. Tämän rinnalla hän on ollut psykoterapeutti ja yksityinen ammatinharjoittaja vuodesta 2007.
Kallio nousi suurempaan julkisuuteen erityisesti Ensitreffit alttarilla -tositelevisiosarjan asiantuntijana sekä Kielletty rakkaus -ohjelmasta. Hänellä oli vuonna 2016 myös oma keskusteluohjelma Yhden illan juttu. Kallio on kirjoittanut Helsingin Sanomiin kolumnia Lujasti lempeä vuodesta 2014 alkaen. Hän on ollut luottamustehtävissä pohjoismaisen kliinisen seksologian yhdistyksen puheenjohtajana 2012–2014. Kallio on Suomen World Visionin lastensuojelulähettiläs ja Lastenklinikoiden kummi.
Transmies
Sukupuolenkorjaushoidot
Rintakehän maskulinisaatio on melko yleinen toimenpide. Siinä transmieheltä poistetaan rinnat. Pienempi osa transmiehistä käy läpi genitaalikirurgian. Sen ensimmäisessä osassa poistetaan kohtu ja munasarjat, ja emätin suljetaan. Leikkauksesta toipumisen jälkeen voidaan rakentaa transmiehen omasta kudoksesta hänelle niin sanottu neopenis, jonka keskelle muovataan virtsaputki. Häpyhuulista muotoillaan kivespussi, jonka sisään laitetaan pienet silikoni-implantit kiveksiksi.
Maaret Kallio
Kallio on Aalto-yliopiston kyberturvallisuuden työelämäprofessori Jarno Limnéllin sisko.
Joe Jackson
Joe Jackson tai Joseph Jackson voivat viitata seuraaviin henkilöihin:
Evelyn Verrasztó
Evelyn Verrasztó (s. 17. heinäkuuta 1989 Budapest) on unkarilainen uinnin Euroopan-mestari. Hän on edustaa Jövő SC -seuraa ja on pituudeltaan 173 cm.
Verrasztó saavutti nuorten EM-kilpailujen 200 metrin selkäuinnissa hopeaa 2005 ja pronssia 2004. Ateenan olympialaisissa hän karsiutui saman lajin välierissä. Budapestin pitkän radan EM-kilpailuissa 2006 hän sijoittui 200 metrin selkäuinnissa kuudenneksi. Melbournen MM-kilpailuissa 2007 hän karsiutui 200 metrin selkä- ja sekauinnin välierissä. Hän saavutti Debrecenin lyhyen radan EM-kilpailuissa 2007 pronssia 200 metrin sekauinnissa ajalla 2.09,83. Eindhovenin pitkän radan EM-kilpailuissa 2008 hän sai 200 metrin sekauinnissa hopeaa ajalla 2.12,93 sekä sijoittui 200 metrin vapaa- ja selkäuinneissa neljänneksi.
Verrasztó karsiutui Pekingin olympialaisissa 2008 uusintauinnin (swim-off) jälkeen 200 metrin sekauinnin loppukilpailusta. 200 metrin selkäunnissa hän karsiutui alkuerissä. Hän kuului kuudenneksi sijoittuneeseen Unkarin joukkueeseen 4 × 200 metrin vapaauintiviestissä. Hän sai saman vuoden Rijekan lyhyen radan EM-kilpailuissa hopeaa 100 metrin sekauinnissa ajalla 59,49 ja 200 metrin sekauinnissa ajalla 2.07,93. Rooman MM-kilpailuissa 2009 hän sijoittui 200 metrin sekauinnissa seitsemänneksi sekä 100 ja 200 metrin vapaauinneissa kahdeksanneksi. Hän ui 200 metrin sekauinnin lyhyen radan (25 m) maailmanennätyksen 2.06,01 Moskovassa marraskuussa 2009. Hän paransi ME:n lukemiin 2.04,64 voittaessaan saman vuoden joulukuussa lyhyen radan Euroopan-mestaruuden Istanbulissa. Hän saavutti lisäksi hopeaa 200 metrin vapaauinnissa ajalla 1.52,61 ja 100 metrin sekauinnissa ajalla 58,21.
Verrasztó voitti Budapestin pitkän radan EM-kilpailuissa 2010 kultaa 4 × 200 metrin vapaauintiviestissä. Lisäksi hän sai hopeaa 200 metrin sekauinnissa ajalla 2.10,10 sekä sijoittui viidenneksi 100 ja 200 metrin vapaauinneissa. Hän saavutti saman vuoden Eindhovenin lyhyen radan EM-kilpailuissa kultaa 100 metrin sekauinnissa ajalla 59,53 ja 200 metrin sekauinnissa ajalla 2.07.06 sekä pronssia 200 metrin vapaauinnissa ajalla 1.54,39. Kauden päätteeksi hän sijoittui Dubain lyhyen radan MM-kilpailuissa 200 metrin sekauinnissa viidenneksi sekä 200 metrin vapaauinnissa ja 100 metrin sekauinnissa kuudenneksi.
Verrasztó karsiutui 2011 Shanghain MM-kilpailuissa 200 metrin vapaa- ja sekauinnin välierissä. Szczecinin lyhyen radan EM-kilpailuissa hän saavutti hopeaa 200 metrin sekauinnissa ajalla 2.08,28 ja pronssia 200 metrin vapaauinnissa ajalla 1.54,55. Debrecenin pitkän radan EM-kilpailuissa 2012 hän sai hopeaa 4 × 200 metrin vapaauintiviestissä sekä pronssia 200 metrin sekauinnissa ajalla 2.11,63. 200 metrin vapaauinnissa hän oli kahdeksas. Lontoon olympialaisissa hän karsiutui 200 metrin sekauinnin loppukilpailusta oltuaan edellisten olympialaisten tapaan välierien yhdeksänneksi nopein.
Verrasztó karsiutui Barcelonan MM-kilpailuissa 2013 välierissä 100 metrin vapaa- ja perhosuinnissa sekä 200 metrin selkäuinnissa. Berliinin pitkän radan EM-kilpailuissa 2014 hän saavutti pronssia 4 × 200 metrin vapaauintiviestissä sekä sijoittui neljänneksi 200 metrin sekauinnissa ja kuudenneksi 400 metrin sekauinnissa. Saman vuoden Dohan lyhyen radan MM-kilpailuissa hän oli 200 metrin sekauinnissa kuudes sekä 200 metrin vapaauinnissa ja 100 metrin sekauinnissa kahdeksas.
Verrasztó saavutti Lontoon pitkän radan EM-kilpailuissa 2016 kultaa 4 × 200 metrin vapaauintiviestissä ja pronssia sekajoukkueiden 4 × 100 metrin sekauintiviestissä. Lisäksi hän oli viides 200 metrin vapaa- ja sekauinneissa sekä kahdeksas 100 metrin vapaauinnissa. Rio de Janeiron olympialaisissa hän karsiutui 200 metrin vapaauinnin alkuerissä. Kööpenhaminan lyhyen radan EM-kilpailuissa 2017 hän saavutti hopeaa 200 metrin sekauinnissa ajalla 2.08,09. Budapestin pitkän radan EM-kilpailuissa 2021 hän ui alkuerissä Unkarin 4 × 200 metrin vapaauintijoukkueessa, joka saavutti lopulta hopeaa.
Myös Evelyn Verrasztón isä Zoltán Verrasztó, täti Gabriella Verrasztó ja veli Dávid Verrasztó ovat olympiauimareita.
The Kids Will Have Their Say
The Kids Will Have Their Say LP on punkyhtye SS Decontrolin debyyttilevy.
Yhdysvaltain ilmakehätutkimuksen keskus
Yhdysvaltain ilmakehätutkimuksen keskus (, lyh. NCAR) on Yhdysvaltojen liittovaltion rahoittama tutkimuskeskus, joka tuottaa palveluita, tutkimusta ja koulutusta meteorologiassa ja sen lähitieteissä. NCAR tarjoaa alan tiedeyhteisön käyttöön laitteistoja kuten tutkia ja tutkimuslentokoneita, sekä supertietokoneita ja muita tutkimuksen tukipalveluita.
NCAR toimii useissa pisteissä Boulderin ympäristössä Coloradon osavaltiossa lähellä Kalliovuoria.
Joel Campbell
Joel Nathaniel Campbell Samuels (s. 26. kesäkuuta 1992 San José, Costa Rica) on costaricalainen jalkapalloilija, pelipaikaltaan hyökkääjä. Hän pystyy pelaamaan myös laitalinkkinä.
Seurajoukkueura
Campbell aloitti ammattilaisuransa kotimaassaan Deportivo Saprissassa vuonna 2009, josta hänet lainattiin Puntarenasiin tammikuussa 2011.
28. heinäkuuta 2011 costaricalainen televisio uutisoi Campbellin siirtyneen Arsenaliin, mutta hän oikaisi myöhemmin uutisoinnin sanomalla, että siirtoa ei ole syntynyt, mutta neuvottelut ovat käynnissä. Hänestä olivat kiinnostuneet myös Sevilla ja Fiorentina.
19. elokuuta Campbell siirtyi Arsenaliin viisivuotisella sopimuksella. 27. elokuuta kuitenkin paljastui, että hänellä ei ollut pelilupaa, mikä esti Englannissa pelaamisen.